जेएनयू परिसर में हुए देशद्रोही गविविधियों को देखकर देश का गुस्सा चरम पर है। देश के खिलाफ नारे लगाने की घटना को देखकर कोई भी आक्रोशित हो सकता है। इसी क्रम में कुछ लोगो ने सोशल मीडिया में जेएनयू बंद करने की मांग कर डाली और “जेएनयू सट डाउन हैश टैग”भी वायरल हो गया। अब इसे कथित बुद्धिजीवी और शिक्षाविद जेएनयू की संप्रभुता का खतरा बता रहे हैं। जेएनयू में गुणवतापूर्ण शिक्षा देने के लिए भारत सरकार औसतन सलाना 244 करोड़ का मदद करती है। इस प्रकार से औसतन हर छात्र पर तीन लाख रुपये का खर्च आ रहा है। जो जनता के खुन पसीने की कमाई के टैक्स के तौर पर आती है। भारत सरकार इस पर इसलिए खर्च कर रही है ताकि छा़त्र यहां से पढ़कर अपना बेहतर भविष्य बना सके और भारत के विकास और बेहतरी में भागीदार बन कर सहयोग करें।